Burt Reynolds

Burton Leon ”Burt” Reynolds, Jr. (11. helmikuuta 1936 Lansing, Michigan, Yhdysvallat – 6. syyskuuta 2018 Jupiter, Florida, Yhdysvallat) oli Oscar-ehdokkaana ollut ja Emmyllä palkittu yhdysvaltalainen näyttelijä, jonka tunnetuimpia elokuvia ovat trilleri Syvä joki (1972), komedia Luunmurskaajat (1974) ja Konna ja Koukku (1977) jatko-osineen. (elokuvien suomenkielisten nimien ja filmografian osittainen lähde)

Nuoruus
Reynolds syntyi Michiganissa poliisipäällikkö Burton Reynoldsin ja Fern o.s. Millerin perheeseen. Perhe muutti Floridaan, missä Reynolds kävi high schoolin. Hän sai urheilijastipendin Floridan osavaltionyliopistoon, mutta kun polvivamma katkaisi jalkapalloilijan uran, Reynolds muutti New Yorkiin ryhtyäkseen näyttelijäksi.

Ura
Reynolds sai rooleja teatterissa ja televisiossa, kuten Riverboat-televisiosarjassa vuosina 1959–1961 ja sen jälkeen roolit sarjoissa Gunsmoke (1964–1965), Hawk (1966) ja Dan August (1970–1971).

Reynolds teki elokuvadebyyttinsä vuonna 1961. Hän näytteli usein intiaaneja väitettyään olevansa cherokeesukua. Reynolds on vähätellyt 1960-luvulla tekemiään elokuvia ”sellaisiksi, joita näytetään vankiloissa ja lentokoneissa – kukaan ei pääse poistumaan”.

Reynoldsin läpimurtoelokuva oli trilleri Syvä joki (1972), jossa hän esittää erämaaretkellä vaikeuksiin joutuvaa miestä. Samana vuonna hän esiintyi alastomana Cosmopolitan-lehdessä, mikä toi hänelle paljon julkisuutta.

Syvän joen jälkeen Reynolds näytteli seuraavien 12 vuoden aikana peräti 30 elokuvassa. Niistä suosituimpia olivat poliisi- ja seikkailuelokuvat, kuten Konna ja Koukku -elokuvat ja Kanuunankuularalli-elokuvat. Reynoldsin muita menestyselokuvia noilta vuosilta ovat Luunmurskaajat (1974), Hustle – hintaan mihin hyvänsä (1975), Pähkähullujen paratiisi (1976), Semi-Tough (1977), Yritetään yhdessä, aloitetaan alusta (1979) ja Parhaat kaverukset – eli tyttö joka ei halunnut naimisiin (1982). Reynolds äänestettiin Yhdysvalloissa vuosina 1977–1981 viisi kertaa peräkkäin maan suosituimmaksi elokuvanäyttelijäksi.

Reynoldsin ensimmäinen ohjaustyö oli Gator (1976), jota seurasivat The End (1978) ja Sharky hoitaa homman (1981).

Reynoldsin ura kääntyi laskuun 1980-luvun puolivälissä. Hän tuli riippuvaiseksi kipulääke triazolamista loukkaannuttuaan City Heat – tuli hännän alla -elokuvan kuvauksissa vuonna 1984. Samoihin aikoihin myös hänen rahoittamansa ravintolaketju joutui suuriin velkoihin ja suljettiin.

Reynoldsin televisiosarjoja 1990-luvulla olivat BL Stryker (1989–1990) ja Pallo hukassa (1990–1994), josta hän voitti Emmy-palkinnon. Reynolds näytteli myös televisioelokuvissa ja ohjasi televisiosarjojen jaksoja sekä esiintyi usein keskusteluohjelmissa ja viihde-erikoisohjelmissa.

Reynoldsin elokuvaura elpyi 1990-luvun lopulla. Hän sai sivuosan Oscar-ehdokkuuden ja Golden Globen roolistaan elokuvassa Boogie Nights (1997). Sen jälkeen hän näytteli jälleen hyvin ahkerasti niin elokuvissa kuin televisiossakin. Reynoldsin menestyneimpiä elokuvia noilta vuosilta ovat esimerkiksi uusintaversio vuoden 1974 Luunmurskaajat (2005) elokuvasta ja The Dukes of Hazzard (2005). Reynolds näytteli kuolemaansa asti.

Reynolds kuoli sydänkohtaukseen 82-vuotiaana Floridassa 6. syyskuuta 2018.

Reynolds teki elokuvissa usein omat stunttinsa. Hänet tunnettiin äkkipikaisesta luonteestaan, ja esimerkiksi vuonna 1986 hän löi kuvauksissa ohjaaja Dick Richardsia niin että tämä haastoi hänet oikeuteen.

Yksityiselämä
Reynolds oli naimisissa Judy Carnen ja Loni Andersonin kanssa. Kumpikin liitto päättyi avioeroon. Andersonin kanssa Reynolds sai pojan.

Reynoldsin seurustelukumppaneihin kuuluivat Kim Basinger, Candice Bergen, Catherine Deneuve, Farrah Fawcett, Sally Field, Sarah Miles, Cybill Shepherd, Dinah Shore ja Tammy Wynette."Reynolds, Burt (1936—)."  St. James Encyclopedia of Popular Culture. Gale. 2000. Retrieved July 20, 2016 from HighBeam Research

Elokuvat
 Vuosi  Elokuva  Rooli  Huomautuksia 1961  Paholaisen agentti  Hoke Adams  elokuvadebyyttiPanssarikiila  Skee    1965  Operation C.I.A.  Mark Andrews   1966  Navajo Joe: 1 $ päänahasta  Joe     1969  100 kivääriä  Yaqui Joe Herrera   Viski Sam  Sam Whiskey   Impasse  Pat Morrison   Shark!  Caine    1970  Skullduggery  Douglas Temple    1972  Syvä joki  Lewis Medlock  Jepariryhmä  Etsivä Steve Carella   Mitä kaikkea oletkaan aina halunnut tietää seksistä, mutta et ole rohjennut kysyä  Siittiöiden kytkintaulujohtaja  cameo-rooli 1973  Röyhkeä kuin piru  Shamus McCoy   Valkea salama  Gator McKlusky   Mies joka rakasti Kissatanssia  Jay Grobart    1974  Luunmurskaajat  Paul Crewe    1975  Vihdoinkin rakkautta  Michael Oliver Pritchard III  lauluesitysW.W. and the Dixie Dancekings  W.W. Bright   Viskiseikkailu Lucky Ladyllä  Walker Ellis  lauluesitysHustle – hintaan mihin hyvänsä  Luutnantti Phil Gaines  vastaava tuottaja  1976  Pähkähullujen paratiisi  oma itsensä  cameo-rooliIsku vyön alle  Gator McKlusky  myös tuottajanaViiden pennin leffa  Buck Greenway    1977 Konna ja Koukku  Bo 'Bandit' Darville   Semi-Tough  Billy Clyde Pucket    1978 The End  Wendell Sonny Lawson  myös ohjaajanaHooper  Sonny Hooper  myös tuottajana1979  Yritetään yhdessä, aloitetaan alusta  Phil Potter    1980  Mekö muka huijareita?!  Jack Rhodes   Konna ja Koukku jyrää taas  Bo 'Bandit' Darville    1981 Kanuunankuularalli  J.J. McClure  Isäksi mihin hintaan tahansa  Buddy Evans   Sharky hoitaa homman  Kersantti Tom Sharky  myös ohjaajana 1982 Texasin paras pikku porttola  Sheriffi Ed Earl Dodd  lauluesitysParhaat kaverukset – eli tyttö joka ei halunnut naimisiin  Richard Babson    1983 Paalupaikka Stroker Stroker Ace   Konna ja Koukku 3  Oikea Bandit / Bo 'Bandit' Darville  cameo-rooliThe Man Who Loved Women  David Frowler    1984 Kanuunakuularalli 2  J.J. McClure   City Heat – tuli hännän alla  Mike Murphy    1985Southern Voices, American Dreams  itseänsä  dokumenttiStick  Ernest 'Stick' Stickley  myös ohjaajana 1986  Uphill All the Way  oma itsensä  cameo-rooliSherman's March  itseään  dokumenttiKosto  Mex    1987  Malone  Richard Malone    1988  Tilauspoliisi  Tony Church   Kanavat sekaisin  John L. Sullivan IV    1989  Tuntematon tappaja  Joe Paris   Keikkakaverit  Ernie Mullins   Kaikenkarvainen Charlie  Charlie B. Barkin  ääni ja lauluesitys 1990  Modern Love  Luutnantti Frank Parker    1992  The Player  oma itsensä  cameo rooli 1993  Kyttä ja puolikas  Nick McKenna    1994  A Century of Cinema  oma itsensä  dokumentti 1995  Hengenvaarallinen oikotie  Roy Scudder    1996  Frankenstein and Me  Les Williams   Citizen Ruth  Blaine Gibbons   Striptease  Kongressimies David Dilbeck   Mad Dog Time – liipasinsormi herkässä  'Wacky' Jacky Jackson    1997  Wally Sparks – sika herrasmieheksi  Lenny Spencer   Bean – äärimmäinen katastrofielokuva  Kenraali Newton   Boogie Nights  Jack Horner    1998  Tuomiopäivän kolmikko  Dakota   Hard Time – kahden tulen välissä  Etsivä Logan McQueen   1999  Waterproof  Eli Zeal   The Hunter's Moon  Clayton Samuels   Pups  Daniel Bender   Big City Blues  Connor  myös tuottajanaStringer  Wolko   Mystery, Alaska  Judge Walter Burns    2000  Kovat kundit  Joey 'Bats' Pistella   The Last Producer  Sonny Wexler  myös ohjaajana 2001  Driven  Carl Henry   Kiusauksen hinta  Charlie LeBlanc   Hotel  Flamenco Manager   The Hollywood Sign  Kage Mulligan   Auf Herz und Nieren  Banko  saksalainen elokuva 2002  Snapshots  Larry Goldberg   Time of the Wolf  Archie McGregor    2003  Strike Force  Irish   4th and Life  Kertoja  dokumenttiGumball 3000: The Movie  oma itsensä  ääni 2004  Mela kateissa  Del Knox    2005  Luunmurskaajat  Valmentaja Nate Scarborough   The Dukes of Hazzard  Jefferson Davis 'Boss' Hogg   Legend of Frosty the Snowman  Kertoja  ääni 2006  Cloud 9  Billy Cole   End Game  Kenraali Montgomery   Forget About It  Sam LeFleur   Grilled – lihakauppiaat liemessä   Goldbluth   Broken Bridges – Takaisin kotiin  Jake Delton    2007  Randy and the Mob  Elmore Culpepper   In the Name of the King: A Dungeon Siege Tale  King Konreid    2008  Deal  Tommy Vinson    Delgo  Delgon isä  ääniA Bunch of Amateurs  Jefferson Steel    2011  Not Another Not Another Movie  C.J. Waters   

 Lähteet 

Luokka:Yhdysvaltalaiset näyttelijät
Luokka:Hollywood Walk of Fame
Luokka:Videopelien ääninäyttelijät
Luokka:Golden Globe -palkinnon saajat
Luokka:Primetime Emmy -palkinnon saajat
Luokka:Vuonna 1936 syntyneet
Luokka:Vuonna 2018 kuolleet
Luokka:Seulonnan keskeiset artikkelit